दिवचलः उटंगराच्या पावसान दिवचल म्हालांत खूब कडेन झाडां वा झाडाचे खांदे पडले. कुळण दिवचले मुख्य रस्त्याचेर झाड पडिल्ल्यान दिवचल- सांखळी रस्त्या वयली येरादारी सुमार वरभर आडावली. तशेंच एके दुचाकी वयल्यान वचपी दोगजाण बऱ्यान वाटावले. झाडाचो खांदो पडिल्ल्यान दुचाकीचें लुकसाण जालें.
 दिवचल उजो पालोवपी दळाच्या जवानांनी ताकतिकेन झाड कुशीक काडून रस्तो येरादारीक मेकळो करून दिलो. दिवचल म्हालांत खूब कडेन झाडां पडलीं, पूण तातूंत व्हड अशें लुकसाण जावंक ना, अशी म्हायती दळान दिली.
 मजगतीं, पिळगांवां गोविंद वायंगणकार हांच्या घराचेर झाडाचो खांदो पडून सुमार 10 हजार रुपयांचें लुकसाण जालें. दिवचल म्हालांत बुधवारा दडकांनी पावस पडलो. ताका लागून लोकजीण विस्कळीत जाली, तशेंच सप्तकी बाजाराचेर लेगीत परिणाम जालो. खूब कडेन उदक सांचिल्ल्यान लोकांची गैरसोय जाली. दिवचल म्हालांत बुधवारा 72 मिमि पावस पडलो.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 